CELEX: 62004TA0400
Language: el
Date: 2011-09-20 00:00:00
Title: Συνεκδικασθείσες υποθέσεις T-400/04, T-402/04 έως T-404/04: Απόφαση του Γενικού Δικαστηρίου της 20ής Σεπτεμβρίου 2011 — Arch Chemicals κ.λπ. κατά Επιτροπής (Υγειονομικός έλεγχος — Διάθεση βιοκτόνων στην αγορά — Προσδιορισμός των δραστικών ουσιών στην αγορά — Απόφαση να μην τροποποιηθούν ορισμένες διατάξεις της ρυθμίσεως — Προσφυγή κατά παραλείψεως — Υποχρέωση θεσμικού οργάνου να ενεργήσει — Προσφυγή ακυρώσεως — Πράξη που δεν αφορά ατομικά τις προσφεύγουσες — Απαράδεκτο)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/11
            
         Απόφαση του Γενικού Δικαστηρίου της 20ής Σεπτεμβρίου 2011 — Arch Chemicals κ.λπ. κατά Επιτροπής
   (Συνεκδικασθείσες υποθέσεις T-400/04, T-402/04 έως T-404/04) (1)
   
   (Υγειονομικός έλεγχος - Διάθεση βιοκτόνων στην αγορά - Προσδιορισμός των δραστικών ουσιών στην αγορά - Απόφαση να μην τροποποιηθούν ορισμένες διατάξεις της ρυθμίσεως - Προσφυγή κατά παραλείψεως - Υποχρέωση θεσμικού οργάνου να ενεργήσει - Προσφυγή ακυρώσεως - Πράξη που δεν αφορά ατομικά τις προσφεύγουσες - Απαράδεκτο)
   2011/C 319/20
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες-ενάγουσες: Arch Chemicals, Inc. (Norwalk, Connecticut, Ηνωμένες Πολιτείες)· Arch Timber Protection Ltd (Castleford, West Yorkshire, Ηνωμένο Βασίλειο) (υπόθεση T-400/04)· Rhodia UK Ltd, πρώην Rhodia Consumer Specialities Ltd (Watford, Hertfordshire, Ηνωμένο Βασίλειο) (υπόθεση T-402/04)· Sumitomo Chemical (UK) plc (Λονδίνο, Ηνωμένο Βασίλειο) (υπόθεση T-403/04) και Troy Chemical Co. BV (Vlaardingen, Κάτω Χώρες) (υπόθεση T-404/04) (εκπρόσωποι: K. Van Maldegem και C. Mereu, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: αρχικώς X. Lewis και D. Recchia, στη συνέχεια P. Oliver και G. Wilms)
   
      Αντικείμενο
   
   Αφενός, προσφυγή κατά παραλείψεως με αίτημα να διαπιστωθεί παράλειψη της Επιτροπής καθόσον παρανόμως δεν τροποποίησε ορισμένες διατάξεις του κανονισμού (ΕΚ) 1896/2000 της Επιτροπής, της 7ης Σεπτεμβρίου 2000, για την πρώτη φάση του προγράμματος που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τα βιοκτόνα (ΕΕ L 228, σ. 6), και του κανονισμού (ΕΚ) 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16, παράγραφος 2, της οδηγίας 98/8 και για την τροποποίηση του κανονισμού (ΕΚ) 1896/2000 (ΕΕ L 307, σ. 1), και επικουρικό αίτημα ακυρώσεως του από 20 Ιουλίου 2004 εγγράφου της Επιτροπής περί απορρίψεως των αιτημάτων που είχαν υποβάλει οι προσφεύγουσες-ενάγουσες, αφετέρου, αγωγή αποζημιώσεως με αίτημα αποκαταστάσεως της ζημίας την οποία φέρεται ότι υπέστησαν οι προσφεύγουσες-ενάγουσες από την παράλειψη της Επιτροπής να ενεργήσει και επικουρικό αίτημα αποκαταστάσεως της ζημίας που προκάλεσε το έγγραφο της Επιτροπής της 20ης Ιουλίου 2004.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει τις προσφυγές-αγωγές.
            
         
               2)
            
            
               Οι Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc και Troy Chemical Co. BV φέρουν τα δικά τους δικαστικά έξοδα, καθώς και εκείνα στα οποία υποβλήθηκε η Ευρωπαϊκή Επιτροπή.
            
         
      (1)  ΕΕ C 19 της 22.1.2005.